tomron87/hebrew-wikipedia-sentences-corpus huggingface dataset:
במהלך האירוע, הם הודיעו על יציאתה של סדרת דוקומנטרית אודות ההיסטוריה של Xbox, בשם Power On: The Story of Xbox.
הסדרה שודרה בשישה פרקים, כשהראשון יצא ב-13 בדצמבר 2021. הסדרה זכתה בפרס אמי עבור עריכה יוצאת דופן בעבודה עם מצלמה אחת.
X הייתה להקת פאנק רוק (Punk rock) אמריקאית שהוקמה בשנת 1977 בלוס אנג'לס על ידי הסולנית אקסין סרוונקה, הסולן והבסיסט ג'ון דו, הגיטריסט בילי זום והמתופף די ג'יי בונברייק.
הלהקה פעלה במשך שנים רבות והוציאה 9 אלבומי אולפן.
ב-2025 הודיעו חבריה על פירוק הלהקה.
להקת X זכתה להצלחה מסחרית מוגבלת, אך נחשבת לחשובה ומשפיעה בקרב מוזיקאים מתחומי הפאנק רוק, אמריקנה ופולק רוק.
שני אלבומי האולפן הראשונים של הלהקה דורגו על ידי רולינג סטון בין 500 האלבומים הגדולים בכל הזמנים.
להקת X הוקמה על ידי הבסיסט והסולן ג'ון דו והגיטריסט בילי זום.
דו הביא לחזרות של הלהקה את חברתו אקסין סרוונקה, שהייתה משוררת, ולאחר זמן מה היא הצטרפה ללהקה כסולנית.
המתופף בונברייק הצטרף ללהקה במקביל לפעילותו בלהקת הג'רמס.
השירים הראשונים של הלהקה ראו אור כסינגלים או שולבו באלבומי אוסף.
רק בשנת 1980 ראה אור אריך הנגן הראשון של הלהקה, "Los Angeles", שהופק על ידי ריי מנזרק.
האלבום זכה להצלחה מסחרית, יחסית לאלבום מוזיקת אינדי, בין השאר בזכות מספר שירים שנכללו בו בסגנון רוקבילי.
שירי האלבום התאפיינו בהרמוניה בין דו וסרוונקה, ומילות השירים הושפעו, בין השאר, מצ'ארלס בוקובסקי וריימונד צ'נדלר.
ב-1981 ראה אור אלבומם השני "Wild Gift", ובו שירים קצרים ומהירים יותר, קרובים יותר לפאנק רוק (Punk rock).
בשנת 1982 חתמו על חוזה עם חברת התקליטים אלקטרה רקורדס.
באלבום האולפן השלישי של הלהקה, "Under the Big Black Sun", שולבו מעט השפעות של מוזיקת קאנטרי.
שלושה משירי האלבום הוקדשו לאחותה של סרוונקה, מיריאל, שנהרגה בתאונת דרכים בשנת 1980.
לאחר מכן הוציאו מספר אלבומי אולפן נוספים, שכללו גם מעט מוזיקת פולק.
במהלך פעילותם ניגנו חברי הלהקה גם בלהקות נוספות, וחלקם טיפחו קריירת סולו.
זום עזב את הלהקה בשנת 1986 ואחריו שולבו בה מוזיקאים שונים, לצד ג'ון דו ואקסין סרוונקה.
ב-1993 הוקלט אלבומם השביעי "Hey Zeus!", ולאחריו לקחו חברי הלהקה פסק זמן למשך מספר שנים.
בתקופה זו ראו אור מספר אלבומי הופעה של הלהקה, בהם גם אלבום של מופע אקוסטי.
ב-1986 הופק סרט תיעודי אודות הלהקה.
שלושה משירי הלהקה שולבו בפסקולי סרטים, בהם "ליגה לאומית".
אחד משיריהם משמש כיום כשיר הכניסה של המתאבק ג'ון מוקסלי ל-All Elite Wrestling.
בתחילת שנות ה-2000 חזרו לנגן ביחד, ומשנת 2004 יצאה הלהקה למספר סיבובי הופעות באמריקה הצפונית ובאירופה.
הם הופיעו בפסטיבל South by Southwest ובפסטיבל קואצ'לה, ובשנת 2009 הוזמנו על ידי הברידרז להופיע בפסטיבל ATP בסומרסט, בריטניה.
באוקטובר 2017 הציג מוזיאון פרסי הגראמי בלוס אנג'לס תערוכה בה מוצגות תולדות הלהקה.
להקת X הוציאה את אלבומי האולפן האחרונים שלה בשנת 2020 ו-2024.
ביוני 2024 הודיע ג'ון דו על התפרקותה הקרובה של הלהקה.
הם יצאו לסיבוב הופעות פרידה בארצות הברית וחדלו לפעול לקראת סוף שנת 2025.
מייסדי הלהקה וחבריה המרכזיים הם:
מוזיקאים אחרים ניגנו איתם במהלך השנים.
Y (ואי) היא האות העשרים וחמש באלפבית הלטיני.
מקורה באות היוונית אופסילון (נקראת גם "איפסילון").
האות היוונית אופסילון שימשה בתחילה לסימון ההברה שורוק, לאחר מכן ייצגה את האות י ולבסוף שימשה כחיריק.
בלטינית ובאנגלית עתיקה שימשה עבור הצליל "י", מאוחר יותר הפכה שוב למשמשת כתנועת החיריק.
באנגלית מודרנית האות, כשהיא עיצורית, מייצגת את העיצור /j/ (צליל האות י'), כמו במילים yes או yard, בעוד כשהיא משמשת כאות ניקוד, היא מייצגת או את התנועה /i/ (תנועת החיריק), כמו במילה crystal, או את הצליל /aɪ/ (כשם האות I), כמו במילה fly.
במכונות הדפוס אשר יובאו לארצות הברית בסביבות המאה ה־15, היה נהוג לייצג את הדיגרף th בעזרת ה־ת'ורן (Þ), הרגל אשר הוחלף עם היעלמות אות זו בייצוגו על ידי האות Y.
עקב כך, נתגבשו מושגים הנחשבים מיושנים כיום והמשמשים באנגלית לכוון לייצוג ארכאי, כגון Ye, במקום The כאשר ביטוי המילה במקור היה זהה, בהתאם.
בשפה הספרדית, האות Y נהגית בצורות שונות, כתלות במדינה ואף באזור בתוך המדינה.
למשל, המילה Yo ("אני"), נהגית כ-"יוֹ" במרבית שטחה של ספרד ובמדינות הצפוניות של אמריקה הדרומית, "שוֹ" במרכז ארגנטינה ובאורוגוואי, ו"ז'וֹ" או "ג'וֹ" באזור פטגוניה (דרום ארגנטינה וצ'ילה).
באלפבית פונטי מייצגת את האות המילה "ינקי" (Yankee).
בקוד מורס מיוצגת האות על ידי שני קווים נקודה וקו:
וו פרוטו שמיתוו פיניקיתאופסילון יווניתY לטינית
איגוד צעירי הנוצרים (YMCA), ידוע גם כ"The Y"
אוניברסיטת בריגהאם יאנג, מכונה במשלב דיבורי "The Y"
בגנטיקה, Y מייצגת את כרומוזום Y.
בכימיה, Y מסמלת את היסוד איטריום.
Y מייצגת משתנה שני אחרי X.
Y, יוטא היא קידומת שמשמעה 1024.
y, יוקטו היא קידומת שמשמעה 10-24.
הוא שיר שבוצע על ידי להקת וילג' פיפל בשנת 1978, הפך ללהיט וזכה לפרסום עולמי.
השיר כולו מנוסח כפנייה אל בחור צעיר, במשפטים קצרים, במילים החוזרות על עצמן, ובמוזיקה קצבית.
הוא נחשב כאחת מהקלסיקות בז'אנר הדיסקו, וכאייקון תרבות גאה.
המילים young man חוזרות על עצמן בכל שורה בשיר, ומבוצעות על ידי כל חברי הלהקה.
סולן הלהקה, ויקטור וויליס, מבצע את שאר המילים בשיר, כאשר חברי הלהקה שבים ומצטרפים אליו בשורה האחרונה בכל בית.
השיר YMCA נבחר במקום השביעי ברשימת "מאה להיטי הריקודים הגדולים של המאה העשרים" שנבחרה על ידי צופי ערוץ המוזיקה VH1 ברחבי העולם.
השיר זכה לתפוצה בינלאומית מרשימה, וצעד במצעדי הפזמונים במדינות רבות.
ביפן, לדוגמה, צעדה גרסת כיסוי של השיר במשך חמישה שבועות במקום הראשון, ונמכרה כסינגל במעל 800,000 עותקים.
השיר לווה בריקוד מפורסם הכולל את סימון האותיות .Y.M.C.A באמצעות הידיים:
Y - הידיים נפרשות לצדדים ומורמות, כצורת האות "Y"
M - הידיים מכופפות לכיוון מרכז הראש, כצורת האות "M"
C - הידיים מכופפות לשמאל ומסמנות את האות "C"
A - הידיים מורמות בצורת משולש מעל הראש, ומסמנות את האות "A".
בקליפ המקורי של השיר לא הופיע ריקוד כזה.
ברובד הגלוי, עוסקות מילות השיר על הזמנה לבחור צעיר להגיע לאכסניה של ארגון ימק"א המקומי.
למקום שבו יקבלו אותו בחום ואהבה, הוא יזכה לפינה משלו, למקלחת ומזון, ויוכל להסתובב עם שאר הבחורים.
ארגוני הלהט"ב בעולם אימצו את השיר אל חיקם תוך התמקדות ברובד סמוי, כשיר הנותן תקווה להומוסקסואלים - שיר הקורא להם להגיע למקום (פיזי או חברתי-וירטואלי) בו יוכל לצאת מהארון ולהיות עצמם מבלי להסתתר מפני העולם.
השיר הפך לשיר המזוהה עם קמפייני הבחירות השונים של נשיא ארצות הברית דונלד טראמפ, הנוהג לסיים את נאומיו בהשמעת השיר ובביצוע ריקוד..
על אף ההקשר להט"בי של השיר והלהקה, והעובדה ש-YMCA הוא מוסד נוצרי - טרמאפ אף השמיע את השיר במהלך ביקורו בסעודיה המוסלמית.
Xfce היא סביבת שולחן עבודה בממשק משתמש גרפי בקוד פתוח עבור מערכות הפעלה דמויות-יוניקס כגון לינוקס וסולאריס.
Xfce נודעת בשל שימושה הנמוך במשאבי מערכת וכתוצאה מכך מהירות העבודה הגבוהה שלה, גם על מערכות מיושנות.
שמה של סביבה זו היה במקור XFce, קיצור של "XForms Common Environment".
מאז שוכתב הקוד שלה פעמיים והיא כבר איננה משתמשת בערכת הכלים XForms, אך השם (שנכתב כעת עם F קטנה) נשאר ללא משמעות ממשית.
כמו סביבות עבודה אחרות, גם Xfce מבוססות על מספר ספריות בסיסיות ואסופת תוכנות המשתמשות בהן.
Xfce מתורגמת ברובה לעברית, ותומכת באופן מלא בעברית.
למרות שאיננה פופולרית כברירת מחדל כמו סביבות העבודה GNOME ו־KDE, ניתן בכל זאת למצוא אותה במספר הפצות לינוקס, דוגמת זובונטו, דביאן, פדורה וכן Arch Linux.
ישנן מספר תוכנות המגיעות עם סביבת שולחן עבודה זו.
Orage - תוכנת לוח שנה
Clipman - תוכנת לוח העתקה
Xinu היא מערכת הפעלה המשמשת לצורכי לימוד.
השם Xinu הוא גם ראשי תיבות של "Xinu Is Not Unix" (זינו היא לא יוניקס) וגם היפוך סדר האותיות בשם Unix.
Xinu פותחה על ידי דאגלס קומר מאוניברסיטת Purdue ב-1980.
Xinu פותחה לצורך הדגמה והוראה של מערכות הפעלה באוניברסיטה, אך מספר מוצרים מסחריים, כמו מדפסות עשו בה שימוש.
Xinu משמשת ללימוד מערכות הפעלה באוניברסיטאות ומכללות ברחבי העולם וגם בישראל.
Xinu כתובה ברובה בשפת C, אך חלקים ממנה, בעיקר כאלו הדורשים גישה ישירה לחומרה כתובים בשפת סף.
המערכת הוסבה למעבדים ומערכות שונים, בהם PDP-11, VAX, MIPS, Sun 2 ו-Sun 3, PowerPC, ו-X86 של אינטל (כלומר פלטפורמת החומרה של PC).
פיתוח המערכת וחלקים ממנה נמשך דרך פרויקטים לימודיים במחלקות מדעי המחשב באוניברסיטאות שונות, המוסיפים למערכת תכונות שונות כמו זיכרון וירטואלי, מערכת קבצים, ופרוטוקול אינטרנט.
Xgl הוא שרת X שתוכנן לנצל את היכולות של כרטיסים גרפיים מתקדמים, באמצעות OpenGL.
Xgl כרגע עובד מעל שרת X רגיל, על גבי glitz.
הוא תומך בהאצת חומרה, עבור כל ישומי X, OpenGL ו־XVideo ובאפקטים מרשימים באמצעות Composite managers כמו Compiz ו־Beryl.
יוזם הפרויקט הוא דייוויד רבמן (David Reveman) וגרסתו הראשונה שוחררה ב־2 בינואר 2006. בהמשך הוא הוחלף במימוש החליפי AIGLX וכיום אין בו כמעט שימוש.
Xgl פותח בהתחלה ברשימות תפוצה ציבוריות, אך עד ינואר 2006 התפתח מאחורי דלתות סגורות.
באותו יום נפתח מחדש הפרויקט, ושולב עם freedesktop.org, יחד עם תמיכה במגוון גדול יותר של מנהלי התקני תצוגה.
תשתיות X ששוחררו עם הפרויקט היו Xglx ו־Xegl.
בפברואר 2006, השרת קיבל תשומת לב רבה, לאחר שחברת נובל, הציגה שולחן עבודה מואץ גרפית, עם חלונות שקופים ורוטטים וקוביה מסתובבת.
האפקטים עבדו בהתחלה עם Composite manager בשם glxcompmgr שהוחלף, לאחר שהובן שצריך לשלב בין מנהלי החלונות וה־Composite Managers.
כפתרון פיתח דייוויד רבמן את Compiz.
בספטמבר 2006, compiz פוצל ל־Beryl.
OpenGL לא מפרט כיצד לאתחל צג ולבצע מניפולציות על drawing context.
במקום, הפעולות הללו מתוארות על ידי ממשק ספציפי עבור מערכת החלונות (Windowing System).
עד כה ישנן שתי גישות לבעיית האתחול, סביר להניח שהקוד בין שתי הגישות יהיה כמעט זהה, וההבדל העיקרי יהיה רק בחלק שמתחיל את שרת ה־X.
Xglx היה התשתית הראשונה שפותחה עבור Xgl, רוב הפיתוח מתמקד כיום בו.
הוא זקוק לשרת X קיים בשביל לרוץ מעליו, ויוצר חלון OpenGL, באמצעות GLX, ש־Xgl משתמש בו, בדומה ל־Xnest.
מצב זה נועד לפיתוח בלבד, שכן הוא דורש שרת X אחר לרוץ מעליו.
ב־XdevConf 2006 nVidia הציגה מצגת שמסבירה מדוע זו אינה הדרך הנכונה לבצע זאת, כאשר עיקרי ההסבר נגעו בכך ששיטה זו מונעת מספר יכולות של הכרטיסים הגרפיים מה שגורם, למשל, שפיתוח דרייברים יהיה מסובך יותר.
למרות החסרונות בשיטה זאת, היכולות להפטר מפיתוח החלק של אתחול השרת, מספקת משאבים לפיתוח קוד השרת עצמו במקום בזבוז זמן פיתוח בהתממשקות עם חומרות וידאו שונות.
כרגע Xglx לא תומך רשמית במספר צגים, אף על פי שהדבר הוכח כאפשרי על אובונטו מגרסת Dapper עם כרטיס מסך של ATI / nVidia (TwinView).
Xegl הוא העתיד של Xgl, והמטרה בטווח הארוך של פיתוח שרתי ה־X.
רוב הקוד יהיה זהה לזה של Xglx, מלבד החלק המטפל באתחול צג ה־OpenGL וה־Drawing Context, שיבוצע באמצעות ממשק ה־GL המשובץ, הנקרא EGL API.
המימוש הנוכחי עובד עם Mesa Solo, בשביל לספק ל־OpenGL ציור ישיר ל־DRI או ל־framebuffer של לינוקס, אל כרטיס המסך.
נכון לאוגוסט 2005, Xegl יכול לרוץ רק על כרטיסי Radeon מדגם R200, הפיתוח מאז הושהה.
סביר להניח שהוא יישאר כך עד ש־Xgl יוכיח את עצמו בשטח, ומנהלי התקן סגורים יוסיפו תמיכה בממשק ה־EGL, ולכן המעבר יהיה שקוף.
בניית כל פעולות הציור מעל OpenGL תפשט מאוד את בניית הדרייברים.
היא תבטל את ההפרדה המלאכותית בין האצות דו-ממדיות לתלת-ממדיות.
לזה יש יתרון שכן ציור דו-ממדי בדרך כלל אינו מואץ (תלת-ממד כולל בתוכו דו-ממד).
בנוסף, הוא מסיר את כל הקוד התלוי בדרייברים בשרת ה־X, ומאפשר פעולות ציור וקומפוזיציה באופן בלתי תלוי בדרייבר.
בנוסף מנהלי קומפוזיציה (Composite Managers), מסוגלים ליצור באמצעות OpenGL, אפקטים מרהיבים.
בנוסף דווח שיצרניות השבבים nVidia ו־ATI, מוכנות לשחרר גרסאות בינאריות של מנהלי התקנים גרפיים עבור שרת X מבוסס OpenGL, ברגע שיתייצב ממשק מוגדר.
על אף שב־XdevConf 2006, nVidia אמרו שהם מרוצים מהממשק הנוכחי.
הרעיון להרחיב זאת, נעשה על ידי פרויקט AIGLX על ידי פדורה (רד-האט).
ציור חלונות ושולחן עבודה, מואץ גרפית על ידי OpenGL כבר קיים במערכת ההפעלה Mac OS X, על ידי טכנולוגיה בשם Quartz Extreme, מאז גרסה 10.2. Quartz 2D Extreme הוא שיפור של תכונה זו ומקביל יותר ל־Xgl.
הוא כמו Xgl, מספק האצה גרפית לכל פעולות הדו-ממד, ובא בגרסה 10.4, אך לא מאופשר כברירת מחדל, משום שטרם הוכרז רשמית ומסיבות של מוכנות המוצר.
פרויקט Looking Glass של חברת Sun, הוא בין החלוצים בנושא.
מיקרוסופט פיתחה טכנולוגיה דומה מבוססת DirectX, בשם DWM, עבור מערכת ההפעלה שלה Windows Vista.
טכנולוגית Xgl, צריכה ביצועי OpenGL טובים, עם מספר תכונות תלת-ממד של כרטיסי מסך מודרניים.
לרוב אלו ניתנים לגישה על ידי דרייברים קנייניים בלבד של ATI או nVidia.
ישנם דרייברים חופשיים עבור כרטיסים אלו, אך הם בדרך כלל מספקים רק תמיכה דו-ממדית או תמיכה פרימיטיבית ב־OpenGL.
כרגע זהו מצב קיפאון, שכן יצרני כרטיסים גרפיים הכריזו שאין להם תכנון לפתח או לסבסד דרייברים פתוחים לחלוטין.
אינטל לעומת זאת, הכריזו לאחרונה על כוונה לפתוח את הדרייברים שלהם, החל מערכת השבבים Intel 965 Express.
זו אבן דרך בפיתוח מנהלי ההתקן בלינוקס.
נכון למאי 2006, Xgl והרכיבים הנלווים אליו, זמין, אך לא מאופשר כברירת מחדל, בהפצת הלינוקס סוזה 10.1, ונכלל ב־Frugel Linux ו־SLED 10. ניתן להתקין את Xgl בקלות יחסית על אובונטו 6.06 עם חבילות בינאריות ממאגרים לא רשמיים, הוא גם זמין עבור ג'נטו ו־Arch Linux.
מנדריבה 2007, מכילה גם חבילות רשמיות של Xgl.
היא גם מכילה אשף בשם Drak3d להגדרת שולחן עבודה מואץ גרפית במספר פעולות פשוטות.
xkcd הוא קומיקס מקוון פרי עטו של רנדל מונרו.
הקומיקס עוסק במגוון תחומים, לעיתים סביב הצהרות על משמעות החיים והאהבה ולעיתים סביב נושאים מתמטיים ובדיחות פנימיות מעולם המדע.
סגנון הקומיקס פשטני והדמויות אינן יותר מדמויות גפרורים.
לשם xkcd אין שום משמעות.
מונרו חיפש לעצמו כינוי ייחודי אשר יוכל להשתמש בו ברשת ומצא לנכון לחפש "נ.צ.
במרחב ה-4 אותיות אשר ייצג אותו באופן ייחודי".
אחד הקריטריונים החשובים לבחירת הכינוי היו שארבע האותיות לא יהיו מזוהות עם שום דבר ובמיוחד לא ראשי תיבות של ביטוי כלשהו.
xxxHolic (ביפנית: ホリック×××), מבוטא איקס איקס איקס הוליק, היא מאנגת ואנימת סיינן שנכתבת על ידי קלאמפ.
היא מפורסמת במגזין הצעירים של קודנשה מאז 2003 תחת התווית KC Deluxe.
היא מפורסמת בארצות הברית על ידי Del Rey Manga ובבריטניה על ידי טנושימי.
העלילה עוקבת אחר תלמיד תיכון, קימיהירוֹ וואטאנוּקי, שיכול לראות רוחות ונשמות.
במקרה הוא נכנס לחנות למילוי משאלות המנוהלת על ידי מכשפה רבת עוצמה, יוּקו היצ'יהארה, שמסכימה למלא את משאלתו של וואטאנוקי, להפסיק לראות רוחות ושדים בתמורה לכך שהוא יעבוד בחנות שלה.
העבודות השונות שוואטאנוקי מקבל מיוּקו חושפות אותו ואת החברים שלו לתופעות מסוכנות ומוזרות מסביבם.
העלילה שונה במקצת בין המאנגה לאנימה, אבל קו העלילה הבסיס זהה בין השנים.
הסרט xxxHolic: A Midsummer Night's Dream (בעברית:איקס איקס איקס הוליק: חלום לילות אמצע הקיץ) יצא לאקרנים ביפן ב-20 באוגוסט 2005. הDVD של הסרט יצא ב-24 בנובמבר 2006 וסדרת אנימה עלתה לאוויר בערוץ TBS ב-6 באפריל 2006 ביפן.
גם הסרט וגם האנימה הופצו בארצות הברית על ידי Funimation En.
עונה שנייה לאנימה, נקראה xxxHolic: Kei (ביפנית: xxxHOLiC◆継) ושודרה מ-3 באפריל ל-26 ביוני 2008.
אחרי הסיום של העונה השנייה, הוכרז על פרק מיוחד ייצא רק לDVD.
הכריזו כי הוא יצא ביחד על כרך 14 של המאנגה ב-16 בינואר 2009.
בדומה להכרזה ע בהוצאה האחות של xxxHolic, צובאסה כרוניקל חודש קודם לכן, ב-28 באפריל 2008, בפרק 157 תתחיל הפסקה של 5 שבועות, הוכרז כי xxxHolic מתקרבת לסיומה.
אף על פי שלא ממש איששו את ההכרזה באתר של Manga Entertainment, העונה הראשונה תשודר בבריטניה על ידם ולא על ידי Revelation Films.
קימיהירוֹ וואטאנוּקי הוא תלמיד תיכון הרדוף על ידי יוקאי, שדים ורוחות שיש להם משיכה חזקה אליו.
היוקאי הם בלתי נראים לאחרים ומפגשים איתם יכולים להיות מסוכנים מאוד.
לאחר שהוא נכנס לחנות שממלא משאלות חייו רק הופכים למסוכנים ומעניינים יותר.
החנות מנוהלת על ידי יוּקו היציהארה, מכשפה מסתורית ויפה בעלת מוניטין רב ושמות רבים אצל חוג אנשים מצומצם.
היא מוכנה למלא את בקשתו של וואטאנוקי ולגרום ליוקאי הרודפים אותו לעזוב אותו, במחיר מסוים.
המחיר, לפי יוּקו, חייב להיות שווה ערך למשאלה.
לכן, הוא זמנית יהיה עובד בחנותה.
עבודתו של וואטאנוקי כוללת שליחויות, שבהם הוא מתמודד עם אירועים על טבעיים, ועבודה שוטפת בחנות.
אהובתו הימאווארי קונוגי ו"יריבו" שיזוקה דומקי מצטרפים אליו לפעמים לעבודות שיוּקו נותנת לו.
השלושה מתקרבים אחד אל השני למרות הריבים בין וואטנוקי לדומקי.
קימיהירו וואטאנוקי - הוא תלמיד תיכון טיפוסי שגר לבד.
הוא ריאליסטי ואנוכי, אך הוא גם מתרגז בקלות רבה, במיוחד כאשר מדובר בדרישותיה הבזבזניות של יוּקו או לגישתו המאופקת של דומקי.
וואטאנוקי מתחיל לעבוד אצל יוּקו בתמורה למילוי משאלתו: לא לראות רוחות ושדים יותר לעולם.
למרות העובדה שהוא שונא את יכולתו, וואטנוקי עוזר הרבה פעמים לאנשים שהוא בא איתם במגע בגלל כוחו, אפילו כאשר לא מבקשים את עזרתו.
חוץ מדומקי והימאווארי, לא נראה שיש לוואטאנוקי חברים אחרים; בגלל עובדה זו יוּקו יורדת עליו הרבה פעמים.
יוּקו היציהארה - היא קוסמת חזקה מאוד הידועה בעיקר ביכולתה לשלוח אנשים לממדים וזמנים שונים, ולכן היא נקראת גם מכשפת הממדים.
היא ידועה גם בכך שהיא ממלאת כמעט כל משאלה, בתמורה לתשלום השווה לערך המשאלה.
היא מכירה אנשים רבים, ביניהם גם קלאו ריד אשר יחד איתו היא יצרה את שני המוקונה.
למרות אופייה המשוחרר, יוּקו חכמה מאוד ורצינית בזמנים הנכונים.
שיזוּקה דוֹמֶקי - הוא חבר לכיתתו של וואטאנוקי ויריבו למחצה.
הוא חבר במועדון החץ וקשת של בית ספרו ולעיתים קרובות גם משתתף בתחרויות.
הוא גר במקדש בבעלות סבא רבא שלו.
אישיותו של דומקי היא הפוכה לזו של וואטאנוקי מכיוון שהוא רגוע וסרקסטי.
לדומקי יש את היכולת להיפטר מרוחות רעות והוא חסין לרוב הקללות, בעיקר בגלל שושלתו וצורת גידולו על ידי סבו במקדש.
הימאווארי קוּנוֹגי - היא אהובתו העיקרית של וואטאנוקי.
היא ילדה אוהבת וחמודה, אך מביאה מזל רע לכל מי שבסביבתה.
סרט בשם "xxxHolic: A Midsummer Night's Dream" ("איקס איקס איקס הוליק: חלום של לילות אמצע הקיץ") יצא לאקרנים ב-20 באוגוסט 2005. שמו של הסרט מבוסס על שמו של המחזה של שיקספיר.
בסרט, יוּקו מקבלת בקשה מאישה לחזור אל אחוזתה שמסיבה מסוימת לא נותנת לה להיכנס.
יוּקו אמרה שמכיוון שוואטאנוקי היה זה שהביא את הלקוחה לחנות הוא צריך להיות זה שימלא את משאלתה.
דומקי בא גם הוא לעזור עם יוּקו אשר באה לא רק על מנת למלא את משאלתה של הלקוחה שלה אלא מכיוון שהיא הוזמנה אל האחוזה עם אספנים מפורסמים רבים.
בתוך האחוזה ישנם חדרים מוזרים ומכתבים אשר אומרים לאורחים מה לעשות במקום המארח.
האספנים מעלים תאוריה על מכירה פומבית מסתורית באגדה אורבאנית.
אחד לאחר השני האספנים נעלמים.
זה נהיה ברור שמשהו יותר מסתורי וזדוני קורה במהלך הלילה.
המטרה האמיתית של ההזמנה חייבת להתגלות על מנת שיוּקו והמתלווים אליה יפתרו את התעלומה.
הסרט נבחר להיות הסיום של פסטיבל הסרטים המונפשים היוקרתי אנסי 2006 בקטגוריית הסרטים המלאים.
העונה הראשונה של סדרת האנימה עלתה לאוויר בערוץ TBS ב-6 באפריל 2006 ביפן והסתיימה ב-28 בספטמבר 2006, עם 24 פרקים.
גם האנימה וגם הסרט בוימו על ידי טסוטומו מיזושימה.
אגהא הוקאווה, מנהלי קלאמפ והכותבים הראשיים בתור המוציאים לפועל של סדרת האנימה.
מפני שעבדו על הסדרה כמה אולפני ציור, העלילה אינה שלמה כמו במאנגה, בעיקר בנוגע האזכורים של צובאסה כרוניקל וסאקורה לוכדת הקלפים (אף על פי ששרביטה של סאקורה מסאקורה לוכדת הקלפים ושרביטו של פאי מצובאסה נראים בפרק 18 כאשר וואטאנוקי במחסן החנות, שרביטו של פאי נראה גם בפרק 8 בתור מחבט.
העונה השנייה, xxxHolic: Kei(xxxHOLiC◆継)o, שודרה לראשונה בערוץ TBS ב-3 באפריל 2008 ביפן ונגמרה ב-26 בינואר 2008, עם 13 פרקים.
קיי (kei) ביפנית זה המשך.
הצוות הראשי והמדבבים נשארו מהעונה הראשונה.
בפרק 154 של המאנגה, יש חלק המציע לצופים הצצה לעונה הבאה.
הוא מראה פרקים הזהים גם במאנגה וגם באנימה.
העונה הראשונה של האנימה הייתה די נאמנה ל"ציר הזמן" שבמאנגה, לעומת זאת, בקיי הפרקים מתרכזים ברקע של כמה מהסיפורים הקטנים יותר במאנגה.
השינוי הכי ברור בקיי הוא שהסיפור של קוהאנה טסויורי הוצג מוקדם יותר באנימה.
היא יכלה להיכנס לחנותה של יוּקו בלי לבקש משאלה.
בפרק 10 של האנימה הסיפור שונה מהמאנגה שבה תפקידה של קוהאנה עדיין פעיל.
באנימה היא פתרה את בעייתה לבד ולא השתתפה יותר.
קישורים לצובאסה כרוניקל נראו, שלא כמו בעונה הראשונה, בקיי.
בפרק 7, קשר עם הOVA (Tsubasa's Tokyo Revelations ) קורה עם מכלי המים, שהם אותם המכלים שהשתמשו בOVA על מנת למלא את מאגר המים התת-קרקעי בבניין ממשלת טוקיו.
נוסף על כך, בפרק הביצה שניתנה על ידי וואטאנוקי ליוּקו זהה לביצה שסאקורה החזירה למערה ב-OVA.
OVA של שני די-וי-די (DVD) יצאו ל-xxxHolic.
הראשון יצא ב-16 בינואר 2009 עם הכרך ה14 של המנגה.
שני די-וי-די OVA אחרים שיהיו מקושרים לאלה יצאו לצובאסה כרוניקל.
הדיוידי הראשון יצא בפברואר, 2009. לא ידוע אם הOVA ימשיך אחרי הסיפור של הימאווארי לסיפור הבא, או שזה יהיה סיום רק לאנימה.
HOLiC ANOTHERHOLiC Landolt-Ring Aerosol ××× הוא רומן (Novel) בתוך הסדרה שנכתב על ידי ניסיאוֹ ייסין ופורסם ביפן ב-1 באוגוסט 2006. הפרק הראשון של הרומן, OUTERHOLiC, היה הבסיס לפרק 17 של האנימה.
הרומן כולל ציורים מקוריים של קלאמפ.
דל ריי הכריזו שהרומן יפורסם באנגלית ויצא לאור ב-14 באוקטובר 2008.
וואטאנוקי גדל ומשתנה בעקבות ניסיונותיו מפגישות עם אנשים אחרים.
לפי אגדת עם מכרך 2. יוּקו היא האחת שתשנה את וואטאנוקי.
למרות זאת, משתמע שהוא יהיה הקשר בין דומקי ל יוּקו ושהקשר ביניהם צפוי מראש.
לאחרונה בסיפור היה קישור לx/1999, כש יוּקו אומרת משהו המזכיר את מה שקַקְיוֹ קוּזוֹקי אומר בחלק מסוים של הסיפור: "על מנת לשנות את העולם, אתה צריך להשתנות בעצמך".
רעיון כמו זה הוא הבסיס להיטְסוּזֶן (必然), אשר הוכר לנו לראשונה על ידי יוּקו.
להיטסוזאן אין פירוש ישיר לשפה אחרת, אבל אפשר לפרשו כגורל, הבלתי נמנע או חריצת דין.
הפירוש של היטְסוּזֶן לגורל אינו לא נכון, אבל בתוכן הסיפור, גורל הוא דבר שאי אפשר לשנותו ומוכלת.
היטסוזאן הוא הרעיון שפעולה כל שהיא היא בלתי נמנעת כי אחרת אירועים מסוימים בעתיד לא יקרו.
לכן, כל החלתה ופעולה לא קורת סתם, ולכן לא יכולים להיות צירופי מקרים, רק היטְסוּזֶן.
רעיון אחר המוצג בxxxHolic ועבודות אחרות של קלאמפ נמצא בכרך הראשון של המאנגה.
כאשר וואטאנוּקי מציג את עצמו בפני יוּקו, הוא אומר לה את שמו האמיתי על מנת להיות מנומס.
רעיון זה הופיע קודם לכן בטוקיו בַבילון, כשסוּבארוּ סוּמרָגי עשה טעות דומה וגילה את שמו לסֵישירוֹ סאקוּראזוּקה.
אחד מהגורמים המשפיעים המשמעותיים ב-xxxHolic הוא הקישורים בין סדרות קלאמפ השונות; הרבה מהדמויות של קלאמפ מחוץ לxxxHolic מופיעות או מוזכרות במאנגה.
בפרק 3, יוּקו מספרת לוואטאנוקי על ילדה החיה בעולם זה עם החבר שלה: סאקורה קינומוטו, הדמות הראשית של סאקורה לוכדת הקלפים.
בפרקים ה12 וה13, דמות מצובאסה כרוניקל, אחת העבודות האחרות של קלאמפ, מופיעה לראשונה בסיפור.
יוּקו היצ'יהארה מופיעה באופן דומה בצובאסה.
בפרק 13, וואטאנוקי פוגש את מוֹקוֹנה שלפי יוּקו מוצר במודל של המוֹקוֹנה המקורי מ האביר הקסום ראִירף (Magic Knight Rayearth).
בפרק 8, כשוואטאנוקי הולך לחנות תרופות, הוא פוגש את קזאהיה וריקוּאוֹ, דמויות מ Legal Drug.
מגדת עתידות, חברה של יוּקו, מופיעה בקוֹבאטוֹ וגם מופיעה בפרק 16 של xxxHolic, אף על פי שלמגדת עתידות יש חלק משמעותי יותר בxxxHolic.
בנוסף, חפצים שונים, כמו אוזניות הדומות לאוזניים של פרסוקום (מצ'וביטס), או שרביטה של סאקורה מסאקורה לוכדת הקלפים, וגם הספר הראשון שצ'י קוראת בצ'וביטס מופיעה.
השימוש של יוּקו ב"היטסוּזֶן" מופיעה גם בסאקורה לוכדת הקלפים על ידי מהוֹ מיזוּקי כשהיא אומרת "אין צירופי מקרים, רק היטסוזן".
הקישורים בין סדרות אחרות לxxxHolic הם אחת מהנקודות החשובות בxxxHolic, ושתי הסדרות צובאסה וxxxHolic מחוברות באופן קבוע ורצף הזמנים שבתיהם עובר באותה הצורה.
סדרות אחרות שלא קשורות לקלאמפ מוזכרות לעיתים קרובות על ידי דמויות שונות, בדרך כלל יוּקו.
העבודות האלה נוטות להיות סדרות ישנות.
בפרק 8, יוּקו משתמשת במרקר כדי לכתוב זנטֵטְסוּקֶן (החרב החותכת פלדה) על מחבט בייסבול.
היא אז עושה כמה תנועות וחותכת מחשב נישא ולאחר מכן אומרת משפט הייחודי לגוֹאֶמוֹן יישיקאווה מלוּפין 3. אזכור אחר הנעשה על ידי יוּקו, בפרק 42 של המאנגה, הוא לעין חתול(Cat's Eye).
אזכור אחר כולל את יוּרוּסֶאי יטְסוּרָה שנכתב על ידי רוֹמיקוֹ טַקָהאשי בפרק 46, וכו'.
באנימה, בפרק הראשון של העונה השנייה, xxxHolic:Kei, יוּקו קוראת מהדורה של אוֹקיקוּ פוּריקאבוּטֶה (おおきく振りかぶって), מאנגת כדור בסיס; מוקדם יותר בפרק הדמויות צפו במשחק כדור בסיס שבו לשחקן היו את אותם מדים כמו לדמות במאנגה שיוּקו קראה.
ישנם כמה קשרים בין אוֹקיקוּ פוּריקאבוּטֶה לבין xxxHolic, שתי המאנגות פורסמו בקוֹדָנְשה, והאנימות שלהם בוימו על ידי טסוּטוֹמוּ מיזוּשימה.
בפרק 3 מרו ומורו משחקות במודל של טכיקומה, מכונה דמוית עכביש מGhost in the Shell: Stand Alone Complex ומודל של ספינת הקרב של יממוטו מיאט.
שני הדגמים נבנו על ידי יוּקו בזמן שחיקתה שוואטאנוקי יחזור.
בפרק 4 של xxxHolic: Kei, יוּקו מחזיקה עותק של מגזין הצעירים השבועי (Weekly Young Magazine).
במגזין זה המאנגה xxxHolic מפורסמת.
אף על פי שהאנימה לא נרכשה לארץ באופן רשמי קבוצת הפאנסאב OMG SUBS תרגמה את כולה לעברית.
(4140)Y הוא חלקיק תת-אטומי שהתגלה בניסוי במאיץ הלאומי על שם אנריקו פרמי (Fermilab) באילינוי שבארצות הברית, ופורסם לקהילה המדעית ב-17 במרץ 2009.
החלקיק נוצר בהתפרקות מזון .
הוא התגלה לאחר בחינת 20 מילארדי התנגשויות פרוטונים ואנטי-פרוטונים, שם זוהה כי בחלק קטן של המקרים הייתה ההתפרקות שונה מההתפרקות המוכרת, והפיקה את החלקיק (4140)Y.
Xnet (מבוטא: "אקס-נט") היה פורטל הלייף סטייל של חטיבת המגזינים בקבוצת ידיעות אחרונות, שהציע ערוצי תוכן ובהם אופנה, עיצוב, אדריכלות, אוכל, יחסים, טיולים ובריאות.
לצד אלה שילב האתר גם ערוצים ייחודיים לשבועונים והירחונים של קבוצת ידיעות אחרונות כמו לאשה, פנאי פלוס, בלייזר ו-Go Style.
האתר הושק באפריל 2011, לאחר כשנה של עבודת הכנה ותכנון, גיוס עובדים, והשקעה של מספר מיליוני שקלים.
העורך הראשי של האתר מאז היווסדו היה אילן יצחייק, המנהל המסחרי שלו היה פיני גורן.
באוקטובר 2020 דווח כי האתר צפוי להיסגר, חלק מהעובדים ייטמעו באתר ynet וצפויים פיטורים בשני האתרים.
הקיצוץ הוא על רקע המשבר הכלכלי שאליו נקלעה קבוצת ידיעות אחרונות בעקבות התחרות עם החינמון "ישראל היום".
בתחילת 2021 חדל האתר לפעול, כתובת האתר xnet.ynet.co.il מפנה מאז לערוץ "לאשה" בתוך אתר ynet (בכתובת ynet.co.il/laisha).
עם זאת התוכן הקיים באתר עדיין זמין (נכון לספטמבר 2021).
האתר ארח תכנים ושירותים של אתרים-שותפים, בהם רדיו מהות החיים המופעל בידי קרן אריסון, מאגר האטרקציות למשפחה Kinderland, מגזין הפנאי הוותיק מרמלדה, מאגר המבשלים הביתיים "תבשיל", "כמוני", רשת חברתית מקוונת ייחודית בנושאי בריאות של מכון גרטנר במרכז הרפואי שיבא, ערוצי הלייף-סטייל של ענני תקשורת ומאגר סרטוני ההדרכה בווידאו.
Xnet הפעיל מערכת עיתונאית עצמאית, והתאפיין בעיצוב גרפי עתיר תמונות, המתאים לעידן המסך הרחב והאינטרנט המהיר.
האתר הפעיל פלטפורמת בלוגים עצמאית, שארחה עשרות כותבים, בהם אמנים, אנשי אקדמיה ואנשי מקצוע מכל תחומי התוכן.
לתוך האתר Xnet מוזג האתר של השבועון לאשה של "קבוצת ידיעות אחרונות" בעריכת מרים נופך-מוזס.
אתר האינטרנט של לאשה הושק במקור ב-2006.
ערוץ האופנה של Xnet הושק בספטמבר 2011 כ"קטלוג" - "זירת האופנה המקוונת הגדולה בישראל".
הקטלוג הציג מותגים ומעצבים, ומציע את הקולקציות שלהם למכירה אונליין בחנות מקוונת וממותגת.
החנות המקוונת נסגרה ובערוץ התפרסמו כתבות אופנה.
בספטמבר 2018 מונתה נרי אבידן-סלע לעורכת חטיבת האופנה והיופי של אתר Xnet.
לאחר סגירת Xnet עבר הערוץ לכתובת ynet.co.il/fashion.
ערוץ האדריכלות שהושק עם עליית האתר, הביא ידיעות חדשותיות וכתבות עומק מקוריות בתחום האדריכלות והתכנון העירוני מהארץ ומהעולם.
המאפיין המרכזי של הכתבות, לבד מהטקסט, היה ריבוי התמונות והשימוש בטכנולוגיות מתקדמות ברשת כמו גם וידאו.
עורך הערוץ היה איתי כ"ץ.
בין הצלמים הבולטים שהשתתפו בערוץ ניתן למצוא את טל ניסים, אביעד בר נס, איתי סיקולסקי, דור נבו, אלי סינגלובסקי וגדעון לוין.
קסוניקס הוא משחק מחשב ישראלי שהיה פופולרי בישראל ובמדינות חבר העמים בשנות ה-80 וה-90, פותח למחשבי PC על ידי דני כץ ואילן רב בשנת 1984, בזמן שירותם הצבאי בצה"ל.
קסוניקס פותח למערכת ההפעלה DOS בהשראת משחק הארקייד Qix .
המשחק היווה השראה למשחקים נוספים באותו סגנון מלבד קסוניקס, כגון AirXonix (פותח ברוסיה על ידי AxySoft), Antix (שפותח על ידי מפתח טטריס), Super Xonix והמשחק הפרסומי כח צבר.
לוח המשחק מורכב מאזור "ים" ואזור "יבשה".
ב"ים" נעים מספר כדורים שמתקדמים בצורה ליניארית (בקווים ישרים) וקופצים בחזרה בכל פעם שהם פוגעים באזור ה"יבשה" או בכדורים אחרים.
השחקן נע חופשי באזור היבשה ללא חשש, אך כאשר נכנס ל"ים" מופיע מאחוריו שובל (פס), כאשר כל כדור הפוגע בפס זה פוסל את השחקן.
כאשר השחקן חוצה את ה"ים" ומגיע שוב ליבשה, הפס מאחוריו וכל השטח ללא כדורים שסגר הופך ליבשה.
אם בתוך התחום שסגר יש לפחות כדור אחד, רק הפס עצמו הופך ליבשה, חוצה את לוח המשחק לשני אזורים מופרדים, והכדור/ים נותרים כלואים בתוך התחום שנסגר.
מטרת המשחק היא לסגור אחוז (הולך ועולה עם השלבים) גבוה מספיק של "יבשה" כדי לעלות לשלב הבא - בו מספר הכדורים רב יותר והם נעים יותר במהירות.
XviD הוא גרסה חופשית של פורמט DivX - אלגוריתם לקידוד ודחיסה מאבדת נתונים (lossy compression) של אות וידאו.
הפופולריות של XVID צמחה מכיוון שזה היה המפענח הראשון שנתן תוצאות טובות של דחיסת וידאו בצפייה Offline.
ככל שהפופולריות של המפענח גדלה, החלו יצרנים להשיק גם פתרונות חומרה, שיודעים לפענח את XVID.
XTerm (קיצור של X Terminal, כלומר: מסוף לסביבת X) הוא מדמה המסוף הסטנדרטי לסביבות מערכת החלונות X.
במצב ברירת המחדל, xterm מטפל במערכת מעטפת יוניקס.
ניתן להשתמש במספר מסופי XTerm במקביל, וכל אחד מהם יספק מערכת קלט-פלט עצמאית (אולם בניגוד למדמי מסוף אחרים, כל מסוף דורש הרצה נפרדת של XTerm).
xterm נכתבה במקור כיישום עצמאי לתחנת העבודה VAXstation גרסה 100 על ידי מרק ונדוורד.
אולם הוא הפך להיות חלק ממערכת מסביבת X עוד בגרסאותיה הראשונות (לפני X11).
באמצע שנות התשעים של המאה העשרים פיתוח המערכת הזו המשיך בעיקר דרך מיזם XFree86. אנשים שונים כתבו מספר תיקונים ל־XTerm.
אחד מהם היה תומאס דיקי, שהחל מיוני 1996 החל לפרסם את גרסאותיו ל־XTerm כטלאי תוכנה לגרסה העדכנית מ־XFree86. בהמשך הוא החל לפרסם את גרסתו כתוכנה עצמאית (אולם מספרי הגרסאות עדיין נקראים Patch level #NNN, כלומר "טלאי מרמה NNN").
xorg.conf הוא קובץ המשמש להגדרת שרת X.Org.
בדרך כלל הוא ממוקם בנתיב /etc/X11/xorg.conf, אך המיקום עשוי להשתנות.
זמן רב הייתה עריכת xorg.conf הכרחית לפעילות תקינה להתקנים בעלי קלט מתקדם, ותצוגת צגים מרובה.
דבר זה היווה מכשול משמעותי לשימושיות הקובץ.
במערכות מודרניות העריכה נחוצה לעיתים רחוקות, בשל יכול ההחלפה חמה של קלט, והרחבת XRandR ששולבה בשחרור החדש של X.org.
התקנים מסוימים עדיין דורשים עריכה ידנית, ובכללם רכיבים המשתמשים במנהלי התקנים קניינים, עשויים לדרוש תצורה מפורשת, על מנת ש-Xorg יטען אותם.
Xeon היא משפחה של מיקרו-מעבדים x86 בתכנון וייצור אינטל שאינם מיועדים לשוק הצרכני (אלא לחברות, ארגונים וכולי) עבור תחנות עבודה, שרתים ומערכות משובצות.
הסדרה נפוצה במיוחד בעולם המעבדים לשרתים ותחנות קצה של ארגונים בקטגוריית "Enterprise", בשל ביצועים טובים במיוחד אולם אינם מתאימים לשוק הצרכני ה"רגיל" בשל מחירם הגבוה.
מעבדים אלו תומכים באופן מובנה בעבודה עם יותר מתושבת אחת, עם מספר ליבות רב יותר ותומכים בזיכרון ECC .
קיימות שלוש סדרות של מעבדי Xeon המדורגות לפי רמות: סדרת E3 הסדרה החלשה ביותר, סדרת E5 הסדרה הבינונית, וסדרת E7 המספקת את רמת הביצועים הגבוהה ביותר.
Xrdp הוא יישום המאפשר חיבור גרפי אל שולחן עבודה מרוחק.
היישום מבוסס קוד פתוח ונכתב באסמבלי ובשפת C.
Xrdp פותח על ידי ג'יי סורג (Jay Sorg) בשנת 2004, אך הגרסה הציבורית הראשונה שוחררה בשנת 2005.
היישום מבוסס על פרוטוקול שולחן עבודה מרוחק (Remote Desktop Protocol) והחל מגרסה 6.0.9.1 לחיבור באמצעותו מספר מאפיינים:
התקנה והפעלת היישום במערכת הפעלה אובונטו, יתבצע בעזרת הפקודות הבאה:sudo apt install xrdp
Xtra (לשעבר Daily Xtra ו-) הוא עיתון קנדי-להט"בי שהתחיל את פעילותו ב-19 בפברואר 1984. הגרסה המודפסת של העיתון בוטלה בפברואר 2015.
Xylø הוא כינויה של הזמרת-יוצרת האמריקאית פייג' דידי.
Xylø היה הרכב מוזיקלי שהורכב מדאדי ואחיה צ'ייס.
בשנת 2018 עזב צ'ייס את ההרכב ויצא לקריירת סולו.
פייג' דידי היא נכדתו של מתופף הג'אז ג'ו פורקארו, ואחייניתו של שלושה חברים מההרכב טוטו.
Xscape הוא אלבום אוסף של הזמר והיוצר מייקל ג'קסון הכולל שירים שלא פורסמו במהלך חייו, אותם הקליט ג'קסון בין השנים 1980 עד 1999. האלבום יצא לאור ב-9 במאי 2014 דרך חברות התקליטים אפיק רקורדס, MJJ וסוני מיוזיק אנטרטיינמנט.
האלבום דורג במקום השני במצעד האלבומים האמריקאי בילבורד 200 בשבוע הראשון להוצאתו, והגיע למעמד פלטינה בארצות הברית.
הראשון – "Love Never Felt So Good", כלל גרסה מחודשת של השיר בה השתתף הזמר ג'סטין טימברלייק, ודורג במקום התשיעי במצעד בילבורד הוט 100. הסינגל השני מהאלבום, "A Place with No Name", יצא לאור מאוחר יותר באותה השנה.
ה - Xiaomi Mi Band הוא גשש פעילות לביש המיוצר על ידי Xiaomi, המוצר נחשף במהלך אירוע השקה של Xiaomi ב-22 ביולי 2014. מאמר זה עוסק בעיקר ב - Mi Band המקורי; לגרסאות מאוחרות ועדכניות יותר ישנם מאמרים נפרדים.
Xtep International Holdings Limited היא חברת בגדי ספורט סינית שבסיסה בשיאמן, פוג'יין.
החברה הוקמה בשנת 2001 ונסחרת בבורסה לניירות ערך בהונג קונג מאז 2008.
חברת Xtep עוסקת בעיקר בתכנון, פיתוח, ייצור, מכירות, שיווק וניהול מותג של ציוד ספורט, כולל הנעלה, ביגוד ואביזרי ספורט.
לחברה יש למעלה מ-6,300 חנויות המכסות 31 מחוזות, אזורים אוטונומיים ורשויות מקומיות ברחבי סין ומחוצה לה.
בשנת 2019 הרחיבה החברה את היצע המותגים שלה, הכולל כעת ארבעה מותגים בין-לאומיים: K-Swiss, Palladium, והזכויות הסיניות על סאקוני ו-Merrell.
Y: האיש האחרון (באנגלית Y: The Last Man) היא סדרת קומיקס בכתיבתו של בריאן ק.
ווהן ואיורה של פיה גוארה, אשר פורסמה על ידי חותם ורטיגו מבית DC קומיקס.
הסדרה ראתה אור מספטמבר 2002 עד מרץ 2008 למשך 60 חוברות, ונאספה מאוחר יותר בעשרה אוגדנים.
הסדרה מספרת את קורותיו של יוריק בראון, הגבר האחרון עלי אדמות אחרי שכל יצור עם כרומוזום Y מת.
דמותו של יוריק בראון מדורגת במקום ה-24 ברשימת גיבורי-העל הגדולים, לפי מגזין IGN.
הסדרה זכתה בשלושה פרסי אייזנר לשנים 2008 ו-2005 בקטגוריות הסדרה הרצה הטובה ביותר, צוות האיור/דיו הטוב ביותר (פיה גוארה, חוסה מרזן ג'וניור) והכותב הטוב ביותר (בריאן ק.
חנות הספרים "Forbidden Planet" מיקמה את הכרך הראשון של הסדרה במקום ה-26 ברשימת 50 הרומנים הגרפיים הטובים ביותר שלה.
ב-13 בספטמבר 2021 עלה לשידור בערוץ FX עיבוד טלוויזיוני של הקומיקס.
ב-17 ביולי 2002, מגפה מסתורית הורגת בבת אחת כל יצור חי בעל כרומוזום Y, פרט לאמן הימלטות ניו יורקי בשם יוריק בראון וקוף הקפוצ'ין שלו אמפרסנד.
בנוסף, נשים רבות נהרגות מהאסונות שנגרמים בעקבות מותם של הגברים.
החברה הדרדרה למצב של כאוס, השירותים האזרחיים לא זמינים והתשתית מתמוטטת, הנשים ששרדו צריכות להתמודד עם העולם החדש, רגשות האשמה שלהן מכיוון שהן שרדו, ועצם הידיעה שללא כל פריצת דרך מדעית, האנושות נועדה להיכחד.
במהלך המסע שלהם יוריק וחבורתו מגלים איך החברה התמודדה עם המגפה.
למרות שהקומיקס מתמקד בקורותיו של יוריק וחבריו, מתגלה מעט על המצב הפוליטי בעולם שאחרי המגפה.
ישראל - בגלל אחוז הנשים הגבוה ששירתו בצה"ל בעולם שאחרי המגפה ישראל הופכת לאחת המדינות החזקות בעולם, אחרי המגפה הפלסטיניות מאמינות שצה"ל היה אחראי למגפה וממשיכות את המלחמה בשטחים אבל צה"ל מצליח להביס אותן ואת שאר הערבים ולהסיר כל איום שלהן על ישראל, דבר שיוצר מתחים בחברה הישראלית.
ארצות הברית - כמה חודשים אחרי המגפה ממשלת ארצות הברית הוקמה שוב.
זאת ממשלה חלשה הנעדרת שליטה אמיתית על פני חלקים גדולים של המדינה ופגיעה לאיומים צבאיים חיצוניים.
אוסטרליה - בגלל שאוסטרליה הייתה אחת המדינות המעטות שהרשו לנשים לשרת בצי בתפקידים קרביים, אחרי המגפה היא הפכה לאימפריה ימית, למרות שיש רמזים שמבחינה פוליטית היא הפכה להיות תלויה בבריטניה, מאז המגפה באו לאוסטרליה זרמים של פליטות אפגניות והיא מתמודדת עם מכה של שימוש בסמים.
יוריק בראון - אמן הימלטות צעיר והגבר האחרון בעולם.
למרות שהוא לא שאפתן ובטלן הוא די חכם, יש לו תואר בספרות וידע נרחב בתרבות הפופ.
כמה חודשים לפני הנגיף הוא התנדב לאמן את אמפרסנד ומאז הוא הולך איתו לכל מקום.
סוכנת 355 - הייתה בתו של חייט, שמשפחתה נהרגה בתאונת דרכים כאשר הייתה ילדה והיא גדלה בבית יתומים עד שגויסה לטבעת הקאלפר, ארגון ביון מסתורי של ממשלת ארצות הברית.
סוכנת 355 מתפקדת כשומרת ראשו של יוריק, היא מונתה לתפקיד על ידי נשיאת ארצות הברית.
היא אישה קשוחה, אינטליגנטית ומסתורית.
ד"ר אליסון מאן - נולדה ביפן לאב יפני ולאם סינית, שניהם מדענים.
כאשר הייתה ילדה קטנה, המשפחה אולצה לעבור לארצות הברית, שם היא פיתחה התנהגות מרדנית וגילתה שהיא לסבית.
שמה המקורי היה איוקו מטשומורי, אותו היא שינתה לאליסון מאן כדי לעצבן את אביה.
היא הפכה להיות גנטיקאית מבריקה ולימדה גנטיקה בעצמה.
בעזרת אחד הסטודנטים שלה היא ניסתה לשבט את עצמה, ניסיון שנכשל.
אחרי המגפה היא חברה ליוריק ולסוכנת 355 בניסיון למצוא את הסיבה להתרחשותה.
אחרי שהיא מצאה את הסיבה וגם את התרופה היא עכשיו מנסה ליצור שיבוטים של גברים כדי לאכלס מחדש את העולם.
אמפרסנד - קופיף הקפוצ'ין של יוריק, שקיבל אותו אחרי שהוא התנדב לאמן קופיף לעזרה בשביל אנשים נכים.
הוא הזכר היחיד ששרד את המגפה מלבד יוריק.
בת' דוויל - חברתו של יוריק.
בזמן המגפה היא הייתה במשלחת אנתרופולוגית לערבות אוסטרליה וכעת היא עושה את דרכה לפריז במחשבה שיוריק נמצא שם.
הירו בראון - אחותו הבכורה של יוריק, אשר לא הסתדרה עם משפחתה ויש אפילו רמזים שהיא סבלה מהתעללות מינית מצד סבה.
היא למדה בבית ספר לאמנויות "שרה לוראנס" במטרה להפוך לסופרת אבל בסופו של דבר החליטה להפוך לפרמדיק.
אחרי המגפה היא הצטרפה לבנות האמזונה, אולם אחרי מותה של מנהיגתן ויקטוריה במארשוויל נראה שהיא השתחררה מהשפעתן למרות שהיא עדיין סובלת מחוסר יציבות כללית והזיות.
ויקטוריה - מנהיגתן המבריקה והמניפולטיבית של האמזונות, הייתה שחקנית שחמט לפני המגפה אבל טוענת שהסקסיזם הגברי מנע ממנה את ההכרה כשחקנית השח הגדולה בעולם.
היא נהרגה במארשוויל מפגיעת גרזן בראש.
אלתר צאלון - נולדה וגדלה למשפחת חקלאים.
לאלתר אחות בוגרת בשם רחל.
משום ששני אחיה הבכורים נולדו מתים, הוריה החליטו שלא לומר את שמה האמיתי על מנת לבלבל את מלאך המוות.
אחותה הגדולה נהרגה בטעות מפגיעת בולדוזר צה"לי בעת שהיא השתתפה במחאה על הריסת בתים בשטחים.
מגיל צעיר אלתר הראתה נטיות מיליטריסטיות, כשהיא התגייסה לצה"ל היא הרוויחה מוניטין של חיילת מעולה ונחשבה אפילו לפני המגפה כמי שתוכל להיות האישה הראשונה שתכהן כרמטכ"ל.
אחרי המגפה היא מונתה להיות הרמטכ"ל והתחילה להחליף את המפקדים הגברים שמתו מהמגפה בנשים.
לפי מידע שניתן לה על ידי ג'ניפר בראון, היא הובילה צוות קומנדו בניסיון ללכוד את יוריק בראון.
אחרי כישלון הפעולה היא נעצרה והוחזרה להישפט בישראל.
במהלך המשפט היא הצליחה לשכנע חלק מהחיילות לשמור לה אמונים והן שחררו אותה.
היא שוב נסעה לארצות הברית מלווה בכוח צבאי ישראלי בניסיון נוסף ללכוד את יוריק.
במהלך נסיעתה השנייה היא רצחה את ג'ניפר בראון.
ג'ניפר בראון - אמם של יוריק והירו בראון.
פוליטיקאית אמריקאית וחברת בית הנבחרים של ארצות הברית.
לאחר שלמדה שיוריק חי ושהנשיאה הפקידה אותו בידי סוכנת 355 שבה היא לא בטחה, היא יצרה קשר עם אלתר צאלון וביקשה ממנה לאתר את בנה יוריק.
לאחר שצאלון בגדה בה ונכלאה בשל כך, היא מינתה את הירו למשימת המעקב אחר יוריק.
לאחר שצאלון השתחררה והגיעה לאמריקה היא דרשה לדעת את מיקומו של יוריק וכאשר ג'ניפר סירבה לתת לה את המידע הזה, צאלון הרגה אותה.
טויוטה - נינג'ה שעובדת כשכירת חרב.
היא עקבה אחרי יוריק וחטפה את אמפרסנד בשביל מעבידתה "דוקטור M".
טויוטה בעלת פיוז קצר ומזג עצבני.
רוז קופר - מרגלת ומלחית בצי האוסטרלי המלכותי.
פגשה את יוריק וחבורתו כאשר ריגלה בספינה שהבריחה סמים לאוסטרליה.
לאחר שהיא עזרה להם להיחלץ ולהגיע לנמל מבטחים, היא "פוטרה" מן הצי והחליטה להצטרף למסעו של יוריק.
למעשה היא נשלחה על ידי הצי כדי לפקח על מעשיהם.
בהמשך רוז נכנסת למערכת יחסים עם אליסון מאן.
פגשה את יוריק בכנסייה נטושה וקיימה יחסי מין איתו.
כעבור תשעה חודשים היא ילדה את בתם, לה היא גם קראה בת'.
כרך ראשון: ללא גברים (Volume 1: Unmanned) - אוסף המאגד את חוברות מספר 1–5,
יום אחד, מגפה מסתורית הורגת כל יצור זכר על פני האדמה, חוץ מיוריק והקופיף שלו אמפרסנד.
חודשיים לאחר מכן יוריק מגיע לוושינגטון הבירה ומוצא את אימו, נציגת בית הנבחרים ג'ניפר בראון.
הנשיאה החדשה ממנה את סוכנת 355 ללוות את יוריק לבוסטון, מיקומה האחרון הידוע של הגנטיקאית דוקטור מאן, בתקווה היא תוכל להבין את הסיבה להישרדותו של יוריק ותמצא דרך לאכלס את העולם מחדש.
שלושה ימים אחר כך מודיעים לצאלון, הרמטכ"ל החדש של צה"ל, על קיומו של יוריק.
חיילות ישראליות משמידות את המעבדה של דוקטור מאן ומכריחות אותם לנסוע למעבדת הגיבוי שלה בקליפורניה.
כרך שני: מחזורים (Volume 2: Cycles) - אוסף המאגד את חוברות מספר 6–10,
השלושה נוסעים ברכבת ומגיעים לעיירה בשם מארשוויל, שמנוהלת על ידי אסירות לשעבר.
יוריק נמשך לאחת מהם, אשה בשם סוניה, סוחרת סמים מורשעת.
בו בזמן האמזונות מחפשות את יוריק ומצליחות לאתר אותו במארשוויל.
בקרב שמתפתח סוניה הורגת את ויקטוריה וכנקמה הירו הורגת את סוניה.
האמזונות מובסות והתושבות של מארשוויל מכניסות אותן לכלא.
כרך שלישי: צעד אחד קטן (Volume 3: One Small Step) - אוסף המאגד את חוברות מספר 11–17,
בקנזס, החבורה פוגשת סוכנת חשאית רוסית בשם נטליה זמיטין, שטוענת שהיא במשימה לחלץ שלושה אסטרונאוטים (אישה אחת ושני גברים) שאמורים לנחות בבסיס סודי בקנזס.
בינתיים, צאלון והחיילות שלה תוקפות ולוכדות את יוריק אבל סוכנת 355 מצליחה לחלץ אותו.
המעבורת נוחתת, שני האסטרונאוטים הגברים נהרגים, אבל אז מתגלה שדוקטור סיבה האסטרונאוטית בהיריון.
החבורה משאירה אותה להשגחתה של נטליה וצוות הבסיס (התאומות הרטל).
בנוסף, קבוצת שחקניות נודדות מעלות בסיפור "קומדיה וטרגדיה" הצגה על האיש האחרון על פני האדמה, ויוריק מעביר ביקורת קטלנית על ההצגה.
כרך רביעי: מילת ביטחון (Volume 4: Safeword) - אוסף המאגד את חוברות מספר 18–23,
אמפרסנד חולה, ובזמן שדוקטור מאן וסוכנת 355 לוקחות אותו לבית חולים, יוריק נשאר בהשגחתה של סוכנת 711, שותפתה לשעבר של סוכנת 355. בזמן שהייתו, היא מכריחה אותו להתמודד עם נטיותיו האובדניות.
בקווינסברוק, מיליציה של נשים חוסמת את הכביש הראשי, מה שהופך כל ניסיון מעבר לקליפורניה לבלתי אפשרי.
בסופו של דבר החבורה מצליחה להביס את המיליציה ולפתוח את הכביש הראשי.
בינתיים בקנזס, סיבה יולדת בן, שנשמר בבידוד עד שאפשר יהיה לקבוע שזה בטוח להוציא אותו לאוויר העולם.
כרך חמישי: טבעת האמת (Volume 5: Ring of Truth) - אוסף המאגד את חוברות מספר 24–31,
החבורה מגיעה לקליפורניה, שם יוריק חומק מהאכסניה של החבורה ומתגנב לכנסייה, שם הוא פוגש אישה בשם בת'.
אחרי שיחה קצרה, הם מקיימים יחסי מין, וצריכים להתמודד עם כנופיה של אמזונות, אותן יוריק מצליח להבריח בעזרת כמה טריקים של אחיזת עיניים.
הוא נפרד מבת' וממשיך בדרכו.
מסופר סיפור הרקע של הירו, אחותו של יוריק, איך היא גדלה, מה קרה לה שהמגפה הכתה בעולם איך היא הצטרפה לאמזונות ומה קרה לה אחרי הסיפור "מחזורים".
הסיפור מראה כמה היא לא מאוזנת נפשית.
אחרי מסע של שנתיים, החבורה סוף סוף מגיעה למעבדת הגיבוי של דוקטור מאן, שמצליחה לגלות איך יוריק ואמפרסנד שרדו.
בדיוק אז, יריבה חדשה בשם טויוטה מופיעה, והיא מצליחה ללכוד את אמפרסנד, אבל הירו עוצרת אותה מלפגוע ביוריק או בסוכנת 355.
כרך שישי: בחורה על בחורה (Volume 6: Girl On Girl) - אוסף המאגד את חוברות מספר 32–36,
החבורה יוצאת למסע על גבי ספינה לחלץ את אמפרסנד השבוי.
הם מגלים שהספינה שהם עלו עליה שייכת למבריחי סמים, וכאשר צוללת אוסטרלית מטביעה את הספינה, היא אוספת את החבורה ונותנת להם טרמפ לאוסטרליה.
כמו כן, מסופר סיפור הרקע כיצד בת' דוויל פגשה ביוריק והתאהבה בו, על חייה לפני ואחרי המגפה, כאשר בסוף הסיפור לבת' יש חלום מסתורי שמשכנע אותה שיוריק עדיין חי.
כרך שביעי: בובות נייר (Volume 7: Paper Dolls) - אוסף המאגד את חוברות מספר 37–42,
יוריק נתפס על ידי עיתונאית צהובון בחיפוש אחר סקופ על האיש האחרון עם המכנסיים למטה (פשוטו כמשמעו) בזמן שהוא מחפש את בת' דוויל באוסטרליה.
בינתיים צאלון נפגשת עם ג'ניפר בראון ואחרי ויכוח קצר הורגת אותה.
הירו מביאה מכתב מיוריק לבת', ומגלה שבת' בהיריון מיוריק.
שתי הנשים עושות את דרכן לקנזס כדי לתת לתאומות הרטל את המפתח לחיסון נגד המגפה.
מסופר הרקע של סוכנת 355, איך היא איבדה את משפחתה, הצטרפותה לטבעת המרגלים ומשימותיה הראשונות וכן מסופר סיפור הרקע של אמפרסנד, איך הוא הגיע אל יוריק, ומה קרה לו מאז שהוא נחטף על ידי טויוטה.
כרך שמיני: דרקוני קימונו (Volume 8: Kimono Dragons) - אוסף המאגד את חוברות מספר 43–48,
יוריק וסוכנת 355 מנסים לחלץ את אמפרסנד בעזרת סוכנת משטרתית לשעבר ודוקטור מאן ורוז מנסות לאתר את אימה של דוקטור מאן.
מסופר סיפור הרקע של אליסון מאן, איך היא גדלה ביפן, המעבר שלה לארצות הברית ומה גרם לה לנסות לשכפל את עצמה.
אלתר צאלון והחיילות שלה חוקרות את התאומות הרטל בקשר למיקומו של יוריק בראון ושל התינוק ולדימיר.
אחרי שאלתר מאיימת להוציא להורג תאומה אחת היא מקבלת את המידע שרצתה.
תוך כדי הסיפור רואים פלשבקים מחייה של אלתר, על הילדות שלה, הקריירה הצבאית ואיך היא מונתה לרמטכ"ל צה"ל.
כרך תשיעי: אם המולדת (Volume 9: Motherland) - אוסף המאגד את חוברות מספר 49–54,
אביה של דוקטור מאן נפגש עם יוריק, ומספר לו שהאנושות כבר לא זקוקה נואשות לגברים בגלל שיבוט מוצלח ראשון של בן אנוש.
הוא מנסה להרוג את עצמו ואת יוריק ובכך לסיים את מה שהטבע התחיל.
355 וטויוטה נלחמות עד מוות וגורלה של המרגלת האוסטרלית מתגלה.
אנשים רבים המעורבים עם קבוצתו של יוריק מתכנסים בפריז, והוא ו-355 מופרדים מדוקטור מאן וממשיכים לחפש אחר ארוסתו של יוריק, בת'.
מתוארים קורותיה של אספנית הגופות וייברלי, המפתחת מערכת יחסים עם קרוס-דרסר בשם בובי, ונקראת להניח את גופתה של ג'ניפר בראון למנוחת עולמים.
חברות להקת הדג והאופניים הפכו ליוצרות קולנוע מתוך מטרה להגיע לקהל רחב יותר מאשר אלה שבסיבוב ההופעות שלהן.
כאשר ניסיון זה נכשל, קייס מבינה שהדרך הזולה והפופולרית לתקשורת היא זו שלא ניסו - חוברות קומיקס.
כרך עשירי: סיבות וגורמים (Volume 10: Whys and Wherefores) - אוסף המאגד את חוברות מספר 55–60,
יוריק ו-355 עושים את דרכם לפריז כדי למצוא את בת' בזמן שקבוצת הנשים שמגנות על ביתו של יוריק, שמעולם לא ידע שעזר להיווצרה, ממשיכות להימלט מהחיילות הישראליות בראשותה של אלתר.
יוריק מוצא את בת' והשניים מקיימים יחסי מין, אבל אז היא מתוודה בפניו שהיא עמדה לזרוק אותו לפני התפרצות המגפה עד שראתה איך הוא השתנה ומה הוא עשה בשביל למצוא אותה.
355 מוכרת את אקדחה בעבור שמלה ואינה רואה שמרגלת של אלתר עוקבת אחריה.
יוריק עוזב כדי לשאוף אוויר, וכשהוא לא נמצא, בת' השנייה, בת' התינוקת והירו נפגשות עם בת' הראשונה.
שלושת הבת'ים והירו נלכדות בידי קבוצתה של אלתר.
יוריק הולך ל-355 ומתוודה שהסיבה היחידה בגללה המשיך לחיות בשנים האחרונות היא שהוא אוהב אותה, והיא היחידה עימה הוא רצה להיות.
הוא גם מודה שחזה בה בתנוחת אפרודיטה כאשר 711 כמעט הטביעה אותו.
הם מחליטים לתת הזדמנות למערכת היחסים ביניהם, אך בדיוק כאשר 355 לוחשת את שמה האמיתי באוזנו של יוריק, היא נורית למוות בידי אלתר, מה שמותיר את יוריק שבור לב.
סיבה ובר ונטליה מצילות את שלושת הבת'ים ואת הירו.
יוריק נלחם עם אלתר, שטוענת שקבוצתה - טבעת המרגלים - הייתה אחראית למותם של שאר הגברים.
היא אומרת שהן פיתחו מרכיב כימיקלי שמטרתו למנוע מנשים להרות תינוקות זכרים והציגו אותו בסין, שם חשבו שמדובר באיום.
אולם, משהו מתרחש לא כשורה והמרכיב הורג גברים בכל הגילאים במקום.
יוריק אינו מאמין לה ומבין שאלתר רוצה למות ומנסה לגרום לו, לגבר האחרון, להרוג אותה.
הוא מסרב לעשות כך ומוסר אותה לחיילותיה, שעוזבות את פריז.
לבסוף, הירו והבת'ים מתאחדות עם יוריק שבור הלב ולומדות אודות מותה של 355.
בגיליון האחרון, שמתרחש כשישים שנים לאחר מכן, יוריק המזדקן נזכר בסצנות לא מתועדות בעברו.
יוריק ה-17, שיבוט בן 22 של יוריק, מבקר אותו בבית חולים פסיכיאטרי בפריז.
מתברר כי בת' ג'וניור, שכעת מתפקדת כנשיאת צרפת, אישפזה את יוריק לאחר שהוא ניסה להרוג את עצמו.
מתגלה גם כי הוא התחתן עם אימה, בת' השנייה.
הוא נזכר בביקוריו להירו, שכעת נמצאת במערכת יחסים עם בת' הראשונה, לדוקטור מאן, שמתה לפני שזכה להיפרד ממנה לשלום, ולמקום מנוחתה האחרון של 355, היכן שהוא מסיים את סבלו של אמפרסנד המזדקן.
לאחר שהוא ושיבוטו נזכרים במאורעות, יוריק מסיח את דעתו ונמלט מתאו דרך החלון מהקומה השנייה ומשחרר את עצמו מכתונת המשוגעים תוך כדי.
בזמן הימלטותו, זיכרון פלאשבק מראה את יוריק כשדוקטור מאן מטפלת לו בפצע, והוא מתאחד עם 355 פעם אחרונה.
לאחר הימלטותו, אף גופה לא מתגלית מתחת החלון, והסצנה האחרונה מראה את כתונת המשוגעים עפה באוויר, כששרווליה נמתחים לצורת Y, עם מילה יחידה בעמוד - "אבוי".
במהלך זיכרונותיו, היה ברור כי יוריק אינו שמח, משום שאיבד את 355 (שלפי דבריו הייתה אהבת חייו), את דוקטור מאן, את אמפרסנד, ומשום העובדה שבתו יחידתו אישפזה אותו.
המילה "אבוי" קרויה על שם הנאום "אבוי, יוריק המסכן!" מהמלט, שעל שם שמו קרוי הגיבור הראשי.
YES-2 הוא שמו של לוויין ניסיוני קטן שנבנה על ידי קבוצת סטודנטים אירופים, כחלק מתוכנית חינוך והכשרה מתמשכת שמפעילה סוכנות החלל האירופית, הקרויה Young Engineers Satellite - YES.
תוכנית YES מאפשרת לצעירים אירופים הלומדים לתארים בתחום הנדסת חלל, פיזיקה, הנדסת מכונות, הנדסת חשמל ועוד להציע הצעות ללוויין מחקר.
ההצעה הזוכה ממומנת על ידי סוכנות החלל האירופית, והמהנדסים הצעירים זוכים להזדמנות יוצאת דופן להשתתף בפיתוח ובבנייה של לוויין.
במסגרת פרויקט YES-2, הפרויקט השני מסוגו, נבחרה הצעה לפיתוח מנגנון שיוכל להוריד עצם מהחלל אל כדור-הארץ בלא צורך במנועים רקטיים לתמרון.
הרעיון מבוסס על מה שמכונה Tether, כלומר חוט או כבל.
הרעיון של הסטודנטים והמהנדסים הצעירים הוא לפרוש חוט באורך 30 ק"מ, ולהניח ללוויין הקטן שבנו להשתרך אחר הלוויין הגדול שאליו היה מחובר בתחילת המשימה.
עם הזמן, ולמרות הריק הכמעט מוחלט השורר בגובה של כמה מאות קילומטרים, ייווצר גרר שייצור מתיחות בכבל ויביא להאטת תנועתו של הלוויין הקטן.
או-אז ינותק החיבור אל הלוויין הגדול, והלוויין הקטן יחל בחדירה לאטמוספירה, במועד ובמקום מוגדרים היטב, על מנת להביאו לנחיתה על פני כדור-הארץ.
החוט שייפרש בין הלוויינים יהיה ארוך מאוד, אך דק – עוביו כחצי מ"מ בלבד.
חישובים מראים כי בתנאי חשכה, ניתן יהיה להבחין בו בעין בלתי מזוינת .
מעבר ליוזמה החינוכית, לפרויקט (המעסיק למעלה מ-500 מהנדסים צעירים מכל רחבי אירופה) שתי מטרות נוספות: לחשוף את ההזדמנויות של שוק העבודה הקשור לתחום החלל, וכן להדגים טכנולוגיות חדשות.
החוט שייפרש יהיה הארוך ביותר שנוסה אי-פעם, ותהיה זו הפעם הראשונה שבה ישתמשו לצורך זה בחוט לקישור בין לוויינים, שיביא להחזרת אחד מהם לכדור-הארץ.
יש לכך חשיבות עצומה – שכן אם תוכח ישימות העיקרון, מערכות כאלה יוכלו לשמש להורדת לוויינים מהחלל עם סיום משימתם, ולהקטין מטרדי פסולת חלל בגבהים הנמוכים של המסלולים – שהם גם הצפופים ביותר.
יישום נוסף של הורדת מטען מהחלל לקרקע באמצעות חוטים יכול להיות הורדת מטענים וניסויים מתחנת החלל הבינלאומית.
שיגור הלוויין והחזרת תא הניסוי
הלוויין YES-2 שוגר לחלל כשהוא מחובר ללוויין מחקר רוסי בשם FOTON.
השיגור קרה ב-ספטמבר 14, 2007 מקוסמודרום בייקונור שבקזחסטן, וחזר לכדור הארץ בספטמבר 26, 2007 בשעה 7:58 GMT
Y בעשר – חדשות הבידור של ישראל הייתה תוכנית טלוויזיה יומית בהנחיית הילה נחשון ומיכאל הנגבי ששודרה בערוץ yes stars Next.
החל מ-17 בינואר 2010 עלתה לאוויר העונה האחרונה תחת השם Y בערב בערוץ הסדרות החדש, yes stars Next, לאחר שערוץ yes stars ישראלי נסגר.
התוכנית עלתה לאוויר בפברואר 2005 בערוץ YTV.
את העונה הראשונה, ששודרה ב-22:00 בערוץ YTV (ומכאן גם שמה – "Y בעשר") הנחו מיכאל הנגבי (שגם ערך את התוכנית) והילה נחשון, והפיקה חברת ההפקות סינרגיה.
לאחר מס' עונות עברה התוכנית לערוץ yes stars ישראלי.
התוכנית צברה תאוצה ועד מהרה הפכה לתוכנית מובילה בתחום חדשות הבידור, ואחת מתוכניות הדגל של yes.
בעונה השנייה החליף אביעד קיסוס את מיכאל הנגבי, והצטרף להילה נחשון בהנחיית התוכנית.
במהלך 2008, בעונה הרביעית של התוכנית, יצאה הילה נחשון לחופשת לידה וקיסוס הפך למנחה יחיד.
החל מהעונה השלישית הפיקה את התוכנית חברת My TV, בבעלותם של לי ירדני ואבירם בוכריס, שמשמשים גם כעורכים האחראיים שלה.
Y בערב בעונה הראשונה של התוכנית הייתה בנויה כך שכל פרק מורכב מכמה פינות שביניהן מבזק חדשות, והתוכנית הייתה גם תוכנית אירוח בכך שבכל תוכנית התראיין ידוען אחר ובזמן האירוח הייתה פינה שנקראה "סלב לסלב סלב" בו היו מוצאים קשר בין האורח שמתראיין בתוכנית לאורח בתוכנית הקודמת.
החל מהעונה השנייה התוכנית שינתה את הפורמט ואת עיצוב האולפן והחלה להגיש מבזקים של חדשות הבידור מהארץ ומחו"ל, פינות אולפן וכתבות שטח.
תחומי הסיקור של התוכנית נעים בין הבידור לרכילות, ועוסקים בקולנוע, מוזיקה, אופנה, טלוויזיה, תיאטרון ועוד.
כתבות מאחורי הקלעים, סקופים מעולם הזוהר, סקירה של אירועי התרבות, והצצות בלעדיות למה שקורה בעולם הבידור, בעונהנ הראשונה שימשה גם כתוכנית אירוח ואירחו בה ידוענים שונים.
אוריה בן ניסן – כתב.
עדי עזרוני – כתבת בניו יורק.
יעל דואני – כתבת, מבזקנית.
יפעת הללי וליהי שלו - כתבות "צמד הבלונדיניות"
רוני אורון – מגישת פינת הקולנוע.
ייץ ג'ורדן , הידוע יותר בשם הבמה שלו Y-Love, הוא זמר היפ הופ יהודי אפרו אמריקאי.
הוא שר את השירים שלו בערבוב מילים מאנגלית, עברית, יידיש, ערבית, לטינית וארמית.
ג'ורדן, בן יחיד, נולד וגדל בבולטימור, מרילנד, לאב אתיופי נוצרי ואמא פורטוריקנית שלעיתים הלכה לכנסייה בפטיסטית.
כנער, ג'ורדן העריץ את החרוזים בשיריהם של KRS-One ו"Chuck D" מפאבליק אנמי.
ג'ורדן החל להתעניין ביהדות בגיל שבע.
"ראיתי פרסומת שאמרה 'חג פסח שמח מהחברים שלכם בערוץ 2'...
ואז אני ציירתי כוכבים עם שש פינות על כל דבר בבית של אמא שלי".
בשנות העשרה שלו, הוא החל להשתתף בשיעורי יהדות באוניברסיטת ג'ונס הופקינס.
הוא ניגש לרב של בית הכנסת כדי להתגייר, אך בקשתו נדחתה על הסף בגלל גילו הצעיר.
מספר שנים מאוחר יותר, נרשם ג'ורדן לישיבת אור שמח בירושלים, שם החל ללמוד לקראת הגיור האורתודוקסי שלו.
בישיבה, בגיל 21, הוא החל לראשונה לעשות ראפ עם החברותא שלו, ככלי עזר לשינון התורה שלמדו ביחד.
ב-13 ביולי 2001, כ"ב בתמוז ה'תשס"א, ג'ורדן עבר גיור אורתודוקסי.
בתחילת שנת 2013 ג'ורדן יצא מהארון.
לאחר המעבר לברוקלין ב-2001, החל ג'ורדן לבצע הופעות בבמות פתוחות בכל רחבי ניו יורק בשם Y-Love.
הוא קיבל ביקורת מצדה של האוכלוסייה היהודית המקומית בגלל היותו חבר גם בקהילת ההיפ הופ.
Y-Love הוציא לאור את המיקסטייפ הראשון שלו בשנת 2005, "DJ Handler Presents Y-Love: The Mixtape", שהוביל לזכייתו בפרס אמן ההיפ הופ הטוב ביותר לשנת 2006 בטקס פרסי המוזיקה יהודית מטעם המגזין Heeb.
באביב של שנת 2008, חבר Y-Love לביטבוקסר יורי ליין כדי להקליט את אלבום הא-קאפלה, "Count It" (ספירה).